पाएं अपने शहर की ताज़ा ख़बरें और फ्री ई-पेपरडाउनलोड करें
धार। बस स्टैंड पर शुक्रवार दोपहर 11.30 बजे बीच सड़क में बस खड़ी करने पर आरक्षक अरविंद ने आपत्ति जताई तो फकीरा बस के ड्राइवर ने उससे बदतमीजी कर दी। इससे उखड़े आरक्षक ने उसकी सुस्ती उड़ा दी। यह पता चलते ही बस मालिक व कर्मचारी एकत्रित होकर आरक्षक की तरफ बढ़े। यह देख आरक्षक भागते हुए थाने पहुंच गया और घटना बताई। टीआई सहित पुलिसबल मौके पर पहुंचा। बस ड्राइवर राजेश पिता नानूराम निवासी लाबरिया के साथ उसके मालिक पूनमचंद्र फकीरा को भी हिरासत में ले लिया गया। यहां से दोनों को सरकारी गाड़ी में थाने लाए और घेरकर जमकर पिटाई कर डाली। दोनों का शरीर लाल कर दिया। यह पता चलते ही बस एसोसिएशन के अध्यक्ष व सदस्य थाने पहुंच गए और पुलिस के बर्ताव का विरोध किया।
बातों ही बातों में यह बात सामने आई कि बस मालिक पूनम फकीरा जिसके साथ थाने पर जमकर पिटाई की गई है, वह वर्तमान में भाजपा अनुसूचित जनजाति मोर्चा का जिलाध्यक्ष भी है। यह सुनते ही कई पुलिसवालों के चेहरे पर हवाइयां उडऩे लग गई। बस एसोसिएशन से करीब 45 मिनट लंबी बैठक के बाद टीआई छत्रपालसिंह सोलंकी ने आश्वस्त किया कि स्टैंड पर बस सही तरीके से नहीं खड़ी करने पर विवाद हुआ है। 9 जून को व्यवस्था सुधारने भी आऊंगा। अभी इन्हें लिखापढ़ी कर छोड़ देंगे।
इस पर बस एसोसिएशन अध्यक्ष नरेंद्र बुंदेला अड़ गए कि अभी दोनों लोगों (राजेश व पूनम) व बस को छोड़ो वर्ना बस हड़ताल करने जा रहे हैं। दबाव बढऩे पर टीआई ने खुद ही बस का 500 रुपए का चालान बना दिया। इसके बाद अपने ही थाने के पुलिस अधिकारी-कर्मचारियों से बुरी तरह पिटे मोर्चा जिलाध्यक्ष फकीरा और ड्राइवर राजेश का मेडिकल कराने के लिए जिला अस्पताल भेज दिया गया। यहां दोनों के शर्ट उतरे तो पीठ लाल सुर्ख मिली। फकीरा को उसी समय जिला अस्पताल में भर्ती कर लिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn